Tožba, vložena 31. julija 2023 – Giuliani/EUIPO – H&H (Swisse)
(Zadeva T-442/23)
Jezik, v katerem je bila tožba vložena: angleščina
Stranke
Tožeča stranka: Giuliani SpA (Milano, Italija) (zastopnik: S. de Bosio, odvetnik)
Tožena stranka: Urad Evropske unije za intelektualno lastnino
Druga stranka v postopku pred odborom za pritožbe: Health and Happiness (H&H) Hong Kong Ltd (Hong Kong, Kitajska)
Podatki o postopku pred EUIPO
Imetnik sporne znamke: druga stranka v postopku pred odborom za pritožbe
Zadevna sporna znamka: figurativna znamka Evropske unije Swisse (rdeče, črne in bele barve) – znamka Evropske unije št. 3 252 152
Postopek pred EUIPO: postopek za izbris
Izpodbijana odločba: odločba prvega odbora za pritožbe pri EUIPO z dne 31. maja 2023 v zadevi R 2185/2019-1 RENV
Tožbeni predlogi
Tožeča stranka Splošnemu sodišču predlaga, naj:
izpodbijano odločbo razveljavi;
ugodi zahtevi za ugotovitev ničnosti sporne znamke;
toženi stranki in imetniku znamke Evropske unije skupaj in solidarno naloži plačilo vseh stroškov.
Navajani tožbeni razlogi
Izpodbijana odločba je izdana ultra petita in ne upošteva pravnomočnosti dejanske presoje oddelka za izbris in odločbe prvega odbora za pritožbe;
kršitev člena 41 Listine Evropske unije o temeljnih pravicah, člena 6 Konvencije o varstvu človekovih pravic in temeljnih svoboščin, člena 32(i) Delegirane uredbe Komisije (EU) 2018/625 in členov 71(1) in 94(1) Uredbe (EU) 2017/1001 Evropskega parlamenta in Sveta;
kršitev člena 7(1)(g) Uredbe Sveta (ES) št. 40/94;
kršitev člena 51(1)(b) Uredbe Sveta (ES) št. 40/94.
____________